**Pkp.**

**Eelnõu nr**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **MÄÄRUS** |
|  |
|  |
| Viimsi | 20. juuni 2017 nr  |
|  |

Viimsi Vallavolikogu 04.02.2016 määruse nr 2

„Viimsi valla eelarveliste sotsiaaltoetuste

määramise ja maksmise kord“ muutmine

|  |
| --- |
| Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel. |
| **§ 1. Määruse muutmine**Viimsi Vallavolikogu 04.02.2016 määruses nr 2 „Viimsi valla eelarveliste sotsiaaltoetuste määramise ja maksmise kord“ tehakse järgmised muudatused:**1) paragrahvi 9 muudetakse ja sõnastatakse järgmiselt:**„(1) Sünnitoetus määratakse lapse vanemale, kui on täidetud järgmised tingimused: 1) lapse mõlemad vanemad on rahvastikuregistri andmetel Viimsi valla elanikud enne lapse sündi ja vähemalt üks lapse vanematest on rahvastikuregistri andmetel valla elanik vähemalt üks aasta enne lapse sündi;2) laps on rahvastikuregistri andmetel Viimsi valla elanik sünnist alates ja elab toetuse taotlejaga ühel aadressil.(2) Üksikvanemal, kes vastab lõikes 1 toodud tingimustele, on õigus saada sünnitoetust kogu toetusmäära ulatuses.(3) Mitmike sünni puhul makstakse sünnitoetust kehtestatud määras igale vastsündinule.(4) Lapse lapsendanud isikule makstakse sünnitoetust järgmistel tingimustel:1) laps on registreeritud valla elanikuks ja taotleja ning tema abikaasa/elukaaslane on rahvastikuregistri andmetel Viimsi valla elanikud.2) lapsendamise protsessiga on alustatud enne lapse 1-aastaseks saamist ja seda kinnitavad dokumendid on lisatud avaldusele;(5) Sünnitoetuse saamiseks tuleb esitada taotlus kuue kuu jooksul peale toetusele õiguse tekkimist. Toetus kantakse ühe kuu jooksul toetuse esitamisest toetust taotlenud lapsevanema arveldusarvele.(6) Sünnitoetust makstakse ühes osas lapse sündimise kuupäeval kehtivas toetuse määras.(7) Erandjuhud lahendab Amet sotsiaalkomisjoni ettepanekul.“**2) paragrahvi 10 lõige 2 muudetakse ja sõnastatakse järgmiselt:** „(2) Toetuse saamiseks tuleb esitada vallavalitsusele taotlus Viimsi haridusteenuste haldamise infosüsteemis ARNO lapse I klassi minemise aastal ajavahemikul 1. septembrist kuni 30. septembrini.“ |
| **3) paragrahvi 18 muudetakse ja sõnastatakse järgmiselt:****„§ 18. Puudega isiku päevakeskuse ja intervallhoiuteenuse toetus**(1) Toetust antakse raske ja sügava puudega isiku päevakeskuse või intervallhoiuteenuse kulu osaliseks või täielikuks hüvitamiseks või asendatakse toetus teenusega.(2) Toetuse taotlusele tuleb lisada puude raskusastet tõendava dokumendi ja rehabilitatsiooniplaani koopia.(3) Toetuse või teenuse andmise tingimused ning suuruse määrab Amet otsusega.(4) Toetuse maksmiseks sõlmib Amet teenuse osutajaga lepingu“. |

**§ 2. Rakendussätted**

(1) Määruse paragrahvi 1 punkti 1 rakendatakse tagasiulatuvalt 1. jaanuarist 2017.

(2) Määrus jõustub 3. päeval pärast Riigi Teatajas avaldamist.

|  |
| --- |
|  |
|   |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: Vallavalitsuse sotsiaal- ja tervishoiuamet

Kooskõlastanud:

Margus Talsi Kairi Avastu Kristi Tomingas

abivallavanem sotsiaal- ja tervishoiuameti vallasekretär

juhataja

|  |
| --- |
| **Seletuskiri** |
|  |
| Viimsi Vallavolikogu 04.02.2016 määruse nr 2 „*Viimsi valla eelarveliste sotsiaaltoetuste määramise ja maksmise kord“* juurde |  |
|  |
|  |

1. **Sissejuhatus**

Käesoleva eelnõuga muudetakse Viimsi Vallavolikogu 04.02.2016 määrust nr 2 „[Viimsi valla eelarveliste sotsiaaltoetuste määramise ja maksmise kord](https://www.riigiteataja.ee/akt/411022016005)“ (edaspidi *kord*) § 9, § 10 lg 2 ja § 18.

1. **Eesmärk**

Ettepanek on muuta kehtivat korda alljärgnevalt:

Kehtiva korra § 9 kohaselt maksti rahvastikuregistrijärgsetele Viimsi valla kodanikele sünnitoetust kahes osas: I osa lapse sünni korral ja II osa lapse ühe aastaseks saamisel. Muudatuse sisseviimine on tingitud koalitsioonileppes fikseeritust, mille kohaselt makstakse alates 2017.a sünnitoetust lapse sünnijärgselt ühes osas. Käesolev määrus hakkab kehtima tagasiulatuvalt 01.01.2017. Aastal 2017 sündinud laste vanematele, kes on saanud toetuse I osa seni kehtiva korra kohaselt, makstakse puuduv osa tagasiulatuvalt. Sotsiaal- ja tervishoiuamet on koostanud nimekirjad taotlejatest, kes on õigustatud toetuse välja maksmata osa tagasiulatuvalt saama. Eeltoodust tulenevalt toimuvad väljamaksed vahetult peale määruse jõustumist.

§ 10 lg 2 muudatuse sisseviimine on tingitud asjaolust, et Viimsi vald võttis kasutusele haridusteenuste haldamise infosüsteemi ARNO. Nimetatud infosüsteemi kasutuselevõtmine võimaldab koondada haridusvaldkonna informatsiooni s.h taotlused ühte andmebaasi ja esitada taotlused elektroonselt. Seoses ARNO kasutuselevõtmisega lüheneb ka taotluste vastuvõtmise periood. Nimetatud muudatus on tingitud programmi infotehnoloogilisest ülesehitusest.

§ 18 sõnastusele lisatakse intervallhoiuteenuse mõiste. Muudatuse sisseviimine on tingitud asjaolust, et sotsiaal- ja tervishoiuamet alustab intervallhoiuteenuse osutamist raske ja sügava intellekti- või liitpuudega täisealistele isikutele. Intervallhoiuteenuse eesmärk on pakkuda kodus elavale täisealisele raske või sügava intellekti- või liitpuudega isikule ajaliselt piiratud perioodil ööpäevaringset hooldusteenust vähendamaks pereliikmete hoolduskoormust.

1. **Määruse rakendamiseks vajalikud kulutused ja määruse rakendamise eeldatavad tulud**

Määruse muudatustega § 9 osas lisanduvad täiendavad kulud, millega on arvestatud 2017. a eelarves. Nimetatud vahendite olemasolu on kinnitatud Viimsi Vallavolikogu 17.01.2017 määrusega nr 1 „Viimsi valla 2017. aasta eelarve“. § 10 osas täiendavaid kulusid ei lisandu. § 18 lisanduvad täiendavad kulud. Teenusega kaasnevad kulud on osaliselt finantseeritud Euroopa Sotsiaalfondist (2017. aastal 85% ulatuses), omafinantseeringu osaga on arvestatud 2017 aasta eelarves. Nimetatud vahendite olemasolu on kinnitatud Viimsi Vallavolikogu 17.01.2017 määrusega nr 1 „Viimsi valla 2017. aasta eelarve“.

1. **Määruse jõustumine**

Määrus jõustub kolmandal päeval pärast avaldamist Riigi Teatajas. Määruse paragrahvi 1 punkti 1 rakendatakse tagasiulatuvalt 1. jaanuarist 2017.

1. **Eelnõu kooskõlastamine**

Määruse muutmise eelnõu on kooskõlastatud Viimsi Vallavolikogu sotsiaalkomisjoni 25.04.2017 ja 23.05.2017 koosolekul ning vallavalitsuse 06.06.2017 istungil.

Kairi Avastu

Sotsiaal- ja tervishoiuameti juhataja